Document ID: /roh_data/filtered/Billingualer_Corpus_interleaved-de-rm.jsonl.gz/1760

This is a text translated from German to Rumantsch Grischun.
Botschaften zur Revision des Gebäudeversicherungsgesetzes, des Gesetzes über die Vergütung nicht versicherbarer Elementarschäden sowie zum Erlass eines Brandschutzgesetzes verabschiedet

Im Kanton Graubünden sollen die rechtlichen Bestimmungen zur Gebäudeversicherung, zum Brandschutz sowie zur Vergütung nicht versicherbarer Elementarschäden angepasst werden. Die Bündner Regierung hat die entsprechenden Botschaften zur Revision des Gebäudeversicherungsgesetzes, zum Erlass eines Gesetzes über den vorbeugenden Brandschutz und die Feuerwehr und zur Teilevision des Gesetzes über die Vergütung nicht versicherbarer Elementarschäden verabschiedet. Der Grosse Rat wird die Vorlagen in der Junisession behandeln.

Das Gesetz über die Gebäudeversicherung im Kanton Graubünden (Gebäudeversicherungsgesetz) vom 12. April 1970 hat sich inhaltlich und konzeptionell bewährt. In verschiedenen Punkten ist gleichwohl Handlungsbedarf gegeben. Der Revisionsvorschlag der Regierung sieht insbesondere in folgenden Bereichen eine Änderung des Gesetzes vor:

Verschiedene Bestimmungen, die heute in den Ausführungsbestimmungen enthalten sind, werden auf Grund ihrer Bedeutung in das Gebäudeversicherungsgesetz überführt. Im Sinne der Verwesentlichung und Flexibilisierung der Rechtsetzung werden demgegenüber weniger wichtige Bestimmungen aus dem Gesetz gestrichen.

Die Bestimmungen über das Versicherungsverhältnis werden den geänderten Gegebenheiten im Versicherungswesen angepasst.

Die Bestimmungen über die Verhütung und Bekämpfung von Schäden werden zusammen mit den wesentlichen Bestimmungen der vom Grossen Rat erlassenen Feuerpolizeiverordnung in das neue Gesetz über den vorbeugenden Brandschutz und die Feuerwehr im Kanton Graubünden überführt.

Zur besseren Lesbarkeit wird das Gesetz einer formellen Totalrevision unterzogen.

Bestimmungen über Feuerpolizei und Feuerwehr zusammengefasst

Im neu beantragten Brandschutzgesetz werden insbesondere die heute mit dem Gebäudeversicherungsgesetz, der Feuerpolizeiverordnung und den Ausführungsbestimmungen zur Feuerpolizeiverordnung in verschiedenen Erlassen geregelten Bestimmungen über die Feuerpolizei und die Feuerwehr zusammengefasst, soweit sie auf Grund ihrer Bedeutung einer Regelung auf Gesetzesstufe bedürfen. Dabei werden die Zuständigkeiten der Gemeinden und des Kantons beziehungsweise der Gebäudeversicherung unter Beibehaltung der bestehenden Aufgabenteilung gegenüber heute klarer geregelt. Neu bedarf die Durchführung von Veranstaltungen mit besonderer Gefährdung von Personen, Tieren, Sachen oder der Umwelt einer Bewilligungspflicht der Gemeinde.

Entschädigungssatz der Elementarschadenkasse wird angehoben

Die dritte Botschaft setzt einen vom Grossen Rat überwiesenen Auftrag zum Ausbau der Leistungen der Kasse für nicht versicherbare Elementarschäden an Grundstücken um. Der maximale Entschädigungssatz der Elementarschadenkasse soll gemäss dem Antrag der Regierung von heute 50 auf neu 80 Prozent angehoben werden. Neu werden die Beiträge der Elementarschadenkasse zudem unabhängig von Leistungen des Schweizerischen Fonds für nicht versicherbare Elementarschäden ausgerichtet.

Sowohl bei den Bestimmungen zur Verwaltungskommission der Gebäudeversicherung als auch bei denjenigen zur Verwaltungskommission der Elementarschadenkasse werden zudem die von der Regierung festgelegten Corporate Governance Grundsätze für öffentlich-rechtliche Anstalten umgesetzt. Konkret bedeutet dies, dass Mitglieder der Regierung nicht in der Verwaltungskommission Einsitz nehmen, dass die Wahl der Direktion beziehungsweise der Geschäftsleitung durch die Verwaltungskommission erfolgt und dass die autonom festgesetzte Entschädigung der Verwaltungskommission der Genehmigung durch die Regierung bedarf.

Auskunftsperson:

Regierungsrätin Barbara Janom Steiner, Vorsteherin Departement für Justiz, Sicherheit und Gesundheit, Tel. 081 257 25 01

Gremium: Regierung

Quelle: dt Standeskanzlei Graubünden

07.04.2010
Las missivas tar la revisiun da la lescha davart l'assicuranza d'edifizis e da la lescha davart l'indemnisaziun da donns elementars betg assicurabels sco er tar il relasch d'ina lescha davart la protecziun cunter incendis èn vegnidas deliberadas

En il chantun Grischun duain vegnir adattadas las disposiziuns giuridicas davart l'assicuranza d'edifizis, davart la protecziun cunter incendis sco er davart l'indemnisaziun da donns elementars betg assicurabels. La regenza grischuna ha deliberà las missivas correspundentas tar la revisiun da la lescha davart l'assicuranza d'edifizis, tar il relasch d'ina lescha davart la protecziun preventiva cunter incendis ed ils fatgs da pumpiers e tar la revisiun parziala da la lescha davart l'indemnisaziun da donns elementars betg assicurabels. Il cussegl grond vegn a tractar ils projects en la sessiun da zercladur.

La lescha davart l'assicuranza d'edifizis dal chantun Grischun (lescha davart l'assicuranza d'edifizis) dals 12 d'avrigl 1970 è sa cumprovada areguard il cuntegn ed areguard la concepziun. En differents puncts datti tuttina anc in basegn d'agir. La proposta da revisiun da la regenza prevesa ina midada da la lescha en spezial en ils suandants secturs:

differentas disposiziuns ch'èn actualmain cuntegnidas en las disposiziuns executivas vegnan transferidas en la lescha davart l'assicuranza d'edifizis, e quai sin fundament da lur impurtanza. Per essenzialisar e per flexibilisar la legislaziun vegnan percunter stritgadas or da la lescha paucas disposiziuns main impurtantas;

las disposiziuns davart la relaziun d'assicuranza vegnan adattadas a las circumstanzas dals fatgs d'assicuranza ch'èn sa midadas;

las disposiziuns davart la prevenziun e davart il cumbat da donns da fieu vegnan transferidas – ensemen cun las disposiziuns essenzialas da l'ordinaziun dal cussegl grond davart la polizia da fieu – en la nova lescha davart la protecziun preventiva cunter incendis ed ils fatgs da pumpiers en il chantun Grischun;

per la pudair leger meglier vegn la lescha suttamessa ad ina revisiun totala formala.

Reuniun da las disposiziuns davart la polizia da fieu e davart ils pumpiers

En la nova lescha davart la protecziun cunter incendis proponida vegnan reunidas las disposiziuns davart la polizia da fieu e davart ils pumpiers ch'èn actualmain regladas en differents relaschs, sco en la lescha davart l'assicuranza d'edifizis, en l'ordinaziun davart la polizia da fieu ed en las disposiziuns executivas tar l'ordinaziun davart la polizia da fieu, uschenavant che quellas basegnan ina regulaziun sin il stgalim da la lescha pervia da lur impurtanza. En quest connex vegnan las cumpetenzas da las vischnancas e dal chantun respectivamain da l'assicuranza d'edifizis regladas en moda pli clera, mantegnend la repartiziun da las incumbensas vertenta. Da nov è la realisaziun d'occurrenzas cun periclitaziun speziala da persunas, d'animals, da chaussas u da l'ambient suttamessa a l'obligaziun da dumandar ina permissiun da la vischnanca.

La tariffa d'indemnisaziun da la cassa per donns elementars vegn augmentada

La terza missiva realisescha ina incumbensa dal cussegl grond concernent in augment da las prestaziuns da la cassa per donns elementars betg assicurabels da bains immobigliars. Tenor la proposta da la regenza duai la tariffa d'indemnisaziun maximala da la cassa per donns elementars vegnir auzada dad oz 50 a da nov 80 pertschient. Da nov vegnan las contribuziuns da la cassa per donns elementars ultra da quai pajadas independentamain da las prestaziuns dal fond svizzer per agid en cas da donns elementars betg assicurabels.

Tant tar las disposiziuns davart la cumissiun administrativa da l'assicuranza d'edifizis sco er tar quellas davart la cumissiun administrativa da la cassa per donns elementars vegnan plinavant realisads ils princips da corporate governance ch'èn vegnids fixads da la regenza per instituziuns da dretg public. Concretamain vul quai dir che commembras e commembers da la regenza na dastgan betg far part da la cumissiun administrativa, che la direcziun sto vegnir elegida da la cumissiun administrativa e che l'indemnisaziun da la cumissiun administrativa, che vegn fixada en moda autonoma, sto vegnir approvada da la regenza.

Infurmaziuns:

cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

Gremi: regenza

Funtauna: rg chanzlia chantunala dal Grischun

07.04.2010